CELEX: 62016TN0011
Language: el
Date: 2016-01-18 00:00:00
Title: Υπόθεση T-11/16: Προσφυγή της 18ης Ιανουαρίου 2016 — De Masi κατά Επιτροπής

29.2.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 78/34
            
         Προσφυγή της 18ης Ιανουαρίου 2016 — De Masi κατά Επιτροπής
   (Υπόθεση T-11/16)
   (2016/C 078/47)
   Γλώσσα διαδικασίας: η γερμανική
   
      Διάδικοι
   
   
      Προσφεύγων: Fabio De Masi (Βρυξέλλες, Βέλγιο) (εκπρόσωπος: Prof. A. Fischer-Lescano)
   
      Καθής: Ευρωπαϊκή Επιτροπή
   
      Αιτήματα
   
   Ο προσφεύγων ζητεί από το Γενικό Δικαστήριο:
   
               —
            
            
               να ακυρώσει την από 9 Δεκεμβρίου 2015 απόφαση της καθής με την οποία απορρίφθηκε η αίτηση για παροχή πρόσβασης στα έγγραφα της ομάδας «Code of Conduct»·
            
         
               —
            
            
               να ακυρώσει την από 9 Νοεμβρίου 2015 απόφαση της καθής περί περιορισμένης πρόσβασης στα έγγραφα της ομάδας «Code of Conduct»·
            
         
               —
            
            
               να καταδικάσει την καθής στα δικαστικά έξοδα, βάσει του άρθρου 87, παράγραφος 2, του Κανονισμού Διαδικασίας του Γενικού Δικαστηρίου, καθώς και στα έξοδα όσων ενδεχομένως παρέμβουν στη διαδικασία.
            
         
      Λόγοι και κύρια επιχειρήματα
   
   Προς στήριξη της προσφυγής του, ο προσφεύγων προβάλλει τέσσερις λόγους, εκ των οποίων δύο αφορούν την απόφαση της 9ης Δεκεμβρίου 2015 και δύο την απόφαση της 9ης Νοεμβρίου 2015.
   
               —
            
            
               Ως προς την απόφαση της Επιτροπής της 9ης Δεκεμβρίου 2015
               
                           1.
                        
                        
                           Πρώτος λόγος: Παράβαση του άρθρου 8, παράγραφος 1, του κανονισμού (ΕΚ) 1049/2001 (1)
                           
                           Ο προσφεύγων προβάλλει ότι η απόφαση της 9ης Δεκεμβρίου 2015 προσβάλλει το δικαίωμα σε προσήκουσα απόφαση επί της επιβεβαιωτικής αίτησης, το οποίο κατοχυρώνεται στην προμνησθείσα διάταξη
                        
                     
                           2.
                        
                        
                           Δεύτερος λόγος: Παράβαση του άρθρου 15, παράγραφος 3, ΣΛΕΕ σε συνδυασμό με το άρθρο 2, παράγραφος 1, του κανονισμού (ΕΚ) 1049/2001
                           Ο προσφεύγων προβάλλει, επίσης, ότι η μη παροχή πλήρους πρόσβασης στα έγγραφα τα οποία κατήρτισε η καθής σχετικά με την συσταθείσα από το Συμβούλιο ομάδα «Κώδικας δεοντολογίας» (φορολόγηση επιχειρήσεων), προσβάλλει, επιπλέον, το δικαίωμα ελέγχου των εν λόγω εγγράφων, το οποίο κατοχυρώνεται στις προμνησθείσες διατάξεις.
                        
                     
         
               —
            
            
               Ως προς την απόφαση της Επιτροπής της 9ης Νοεμβρίου 2015
               
                           3.
                        
                        
                           Τρίτος λόγος: Παράβαση του άρθρου 230, παράγραφος 2, ΣΛΕΕ, σε συνδυασμό με το άρθρο 10, παράγραφος 2, ΣΕΕ, σε συνδυασμό με την υποχρέωση ενημέρωσης.
                           Στο πλαίσιο αυτό, ο προσφεύγων προβάλλει ότι, ως μέλος του Ευρωπαϊκού Κοινοβουλίου δικαιούται, βάσει του πρωτογενούς δικαίου, πλήρη πρόσβαση στα έγγραφα, στο μέτρο που αυτά είναι αναγκαία για την άσκηση του κοινοβουλευτικού ελέγχου.
                        
                     
                           4.
                        
                        
                           Τέταρτος λόγος: Παράβαση της διοργανικής συμφωνίας-πλαίσιο για τη σχέση μεταξύ του Ευρωπαϊκού Κοινοβουλίου και της Ευρωπαϊκής Επιτροπής.
                           Τέλος, ο προσφεύγων προβάλλει ότι η απόφαση της 9ης Νοεμβρίου 2015 αντιβαίνει επίσης στην προμνησθείσα διοργανική συμφωνία-πλαίσιο, κατά την εφαρμογή της οποίας πρέπει να τηρείται η Ratio του άρθρου 230 ΣΛΕΕ: όσο το δυνατόν ευρύτερη πρόσβαση στα έγγραφα.
                        
                     
         
      (1)  Κανονισμός (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ L 145, σ. 43).